NORAKSTS

|  |  |
| --- | --- |
| 25.03.2022. | Nr.5/18 |
|  |  |

**NEKUSTAMO ĪPAŠUMU AR kadastra Nr.0900 015 0349 RUBEŅU CEĻĀ 2Z, JELGAVĀ UN Nr.0900 015 0362 JELGAVĀ PIRKŠANA**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Jelgavas valstspilsētas pašvaldība 2022. gada 10. martā ir iesniegusi projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” (turpmāk – Projekts) iesniegumu Eiropas Reģionālās attīstības fonda līdzfinansējuma piesaistei Projekta īstenošanai. Projekta īstenošanai nepieciešami divi nekustamie īpašumi: nekustamais īpašums ar kadastra Nr.0900 015 0362 Jelgavā, kas sastāv no zemes vienības 4188 m2 platībā ar kadastra apzīmējumu 0900 015 0333, un nekustamais īpašums ar kadastra Nr.0900 015 0349 Rubeņu ceļā 2Z, Jelgavā, kas sastāv no zemes vienības 1708m2 platībā ar kadastra apzīmējumu 0900 015 0322. Abi minētie īpašumi ir ielas infrastruktūras daļa.

Nekustamais īpašums ar kadastra Nr.0900 015 0362 Jelgavā, kas sastāv no zemes vienības 4188 m2 platībā ar kadastra apzīmējumu 0900 015 0333, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000580380 uz SIA „Lielupes Industriālais Parks” vārda. Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2022. gada 1. janvāri noteikta 990,00 *euro* (deviņi simti deviņdesmit *euro* 00 centi).

Nekustamais īpašums ar kadastra Nr.0900 015 0349 Rubeņu ceļā 2Z, Jelgavā, kas sastāv no zemes vienības 1708 m2 platībā ar kadastra apzīmējumu 0900 015 0321, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000577919 uz SIA „Lielupes Industriālais Parks” vārda. Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2022. gada 1. janvāri noteikta 404,00 *euro* (četri simti četri *euro* 00 centi).

Iepriekš minētie nekustamie īpašumi Jelgavas valstspilsētas pašvaldībai nepieciešami, lai pildītu likuma „Par pašvaldībām” 15.panta pirmās daļas 10.punktā noteikto pašvaldības autonomo funkciju– sekmēt saimniecisko darbību attiecīgajā administratīvajā teritorijā un sekmīgi realizētu Projektu.

2022. gada 2. februārī Jelgavas valstpilsētas pašvaldībā ir saņemts SIA „Lielupes Industriālais Parks” valdes locekļa Edgara Ungura vēstule Nr.85/2022, kurā norādīts, ka SIA “Lielupes Industriālais parks” piedāvā Jelgavas valstpilsētas pašvaldībai iegādāties nekustamos īpašumus ar kadastra Nr.0900 015 0349 un Nr.0900 015 0362 par kadastrālo vērtību.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Ņemot vērā SIA „Lielupes Industriālais Parks” valdes locekļa Edgara Ungura 2022. gada 2. februāra vēstuli Nr.85/2022, un pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, 21.panta pirmās daļas 17.punktu,

**JELGAVAS VALSTSPILSĒTAS DOME NOLEMJ:**

1. Pirkt nekustamo īpašumu ar kadastra Nr. 0900 015 0362 Jelgavā, kas sastāv no zemes vienības ar kadastra apzīmējumu 0900 015 0333 (platība 4188 m2), par cenu 990,00 *euro* (deviņi simti deviņdesmit *euro* 00 centi).
2. Pirkt nekustamo īpašumu ar kadastra Nr. 0900 015 0349 Rubeņu ceļā 2Z, Jelgavā, kas sastāv no zemes vienības ar kadastra apzīmējumu 0900 015 0321 (platība 1708 m2), par cenu 404,00 *euro* (četri simti četri *euro* 00 centi).
3. Pilnvarot Jelgavas valstspilsētas pašvaldības administrācijas Pašvaldības īpašumu pārvaldes vadītāju slēgt līgumus par lēmuma 1. un 2.punktā norādīto nekustamo īpašumu pirkšanu un veikt darbības, kas saistītas ar nekustamo īpašumu ierakstīšanu zemesgrāmatā uz Jelgavas valstspilsētas pašvaldības vārda.
4. Jelgavas valstspilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līgumu nosacījumiem, pārskaitīt SIA „Lielupes Industriālais Parks” 1 394,00 *euro* (viens tūkstotis trīs simti deviņdesmit četri *euro* 00 centi) no pamatbudžeta izdevumu programmas “Projektu sagatavošana un teritoriju attīstība” (klasifikācijas kods 06.201) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā